2020. gada 30. aprīlī Rīkojums Nr. 236

Rīgā (prot. Nr. 29 5. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) finansējumu, kas nepārsniedz 3 353 748 *euro*, tai skaitā:

1.1.  3 344 310 *euro*, lai izmaksātu dīkstāves palīdzības pabalstu un piemaksu pie dīkstāves palīdzības pabalsta 50 *euro* apmērā par katru apgādībā esošu bērnu vecumā līdz 24 gadiem, par kuru darbiniekam tiek piemērots iedzīvotāju ienākuma nodokļa atvieglojums;

1.2.  9 438 *euro*, lai segtu sociālās apdrošināšanas informācijas sistēmas (SAIS) funkcionalitātes nodrošināšanas izdevumus.

2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši nepieciešamajam apmēram.

Ministru prezidents A. K. Kariņš

Labklājības ministre R. Petraviča